open-index/open-wikipedia-markdown huggingface dataset:
Բարձրլեռնային կովերի ցեղատեսակ

**Բարձրլեռնային ցեղատեսակ** (, , ) — Շոտլանդական կովերի ցեղատեսակ, երկար եղջյուրներով և տարբեր գույների երկար ալիքաձև մազերով՝ սև, կարմիր, դեղին։ Բուծվում են հիմնականում մսի համար։

## Ցեղատեսակ
մինի|320x320փքս|Տոմաս Ջ․ Բառկեր Բարձրլեռնային կովերի ցեղատեսակ(1877)
Ցեղատեսակը առաջին անգամ բուծվել է  Շոտլանդական լեռնաշխարհի և Արտաքին Հեբրիդներ կղզիներում։ Սելեկցիոն պաշարները 20-րդ դարի սկզբից արտահանվել են աշխարհով մեկ, հատկապես դեպի Ավստրալիա  և Հյուսիսային Ամերիկա։ Ցեղատեսակը բուծվել է պաշարների երկու հավաքածուից՝ մեկը սկզբում սև (կղզիներում), իսկ մյուսը կարմրավուն (բարձրլեռնային գոտում)։ Չնայած 1800-ականների վերջից մի քանի գունավորում է եղել,դրանց մեծ մասը պայմանավորված է  Ալելային գեներ-ով։

Հայտնի է որպես դիմացկուն ցեղատեսակ՝ շնորհիվ իրենց հայրենի Շոտլանդական լեռնաշխարհի խորդուբորդ բնության՝ բարձր տեղումներով և շատ ուժեղ քամիներով։ Այս ցեղատեսակը հաջողությամբ բնակություն է հաստատել շատ բարեխառն երկրներում,ինչպիսիք են Կենտրոնական Եվրոպան, և այն երկրներում, որտեղ ձմեռները զգալիորեն ավելի ցուրտ են, քան Շոտլանդիայում, օրինակ՝ Կանադայում։ Նրանց մազերն ավելի երկար են, քան ցանկացած այլ ցեղատեսակի կովի և պաշտպանում են ցուրտ ձմռանը։ Սնունդ փնտրելու նրանց կարողությունը թույլ է տալիս գոյատևել լեռնային վայրերում։ Նրանք նույնիսկ պոկում և ուտում են բույսեր, որոնցից շատ այլ կովեր խուսափում են։

Երկար խոպոպները պաշտպանում են  աչքերը անձրևից և ձյունից,օգնում են կանխել միջատների կողմից տարածվող աչքի վարակները:։ Բուրդը բաղկացած է երկու շերտից՝ երկար, կոպիտ արտաքին մազից և փափուկ ներքին մազից, ինչի պատճառով կարիք չկա ենթամաշկային ճարպի հաստ շերտի, որը կատարում է ջերմամեկուսիչ ֆունկցիա։ Բացի այդ, կենդանիների հաստ, տաք մորթին թույլ է տալիս նրանց շատ չանհանգստանալ թանկարժեք գոմերից և արոտավայրերից:.2013 թվականին, փորձի համար, այս ցեղատեսակի մի քանի կով բերվեցին Բեռլինի Հերցբերգի լանդշաֆտային այգի՝ բուծման նպատակով 1990 թվականից գոյություն ունեցող գյուղատնտեսական ասոցիացիայի նախաձեռնությամբ (գերմ.՝ Agrarbörse Deutschland Ost e.V.)։։

Այս ցեղատեսակը ցուցադրվում է նաև կենդանաբանական այգիներում այլ էկզոտիկ կենդանիների հետ միասին։ Օրինակ ՝  Յալթայի, Կիևի, Խարկովի կենդանաբանական այգում, նաև High Park Zoo, Dakota Zoo։  Բրիտանական թագավորական ընտանիքում ունի մոտ 100 գլուխ լեռնաշխարհի ցեղատեսակների իր նախիրը Բալմորալ ամրոցում։

## Ծանոթագրություն

## Հղումներ
* 
Կատեգորիա:Տավարի ցեղեր
Տիերի Տյուսո

**Տիերի Տյուսո** (, ), ֆրանսիացի ֆուտբոլիստ, որը Ֆրանսիայի հավաքականում հանդես է եկել պաշտպանի և կիսապաշտպանի դիրքերում։

1984 թվականի Եվրոպայի չեմպիոն, 1986 թվականի ֆուտբոլի աշխարհի առաջնության բրոնզե մեդալակիր։

## Կարիերա

### Ակումբային
1973 թվականից հանդես է եկել «Նանտում»։ Խաղալով ձախ պաշտպանի դիրքում՝ Տյուսոն հավաքականի կազմում տեղի համար մրցել է Մաքսիմ Բոսիսի հետ և միայն 1976/77 չեմպիոնական մրցաշրջանում, երբ Բոսիսը տեղափոխվել է պաշտպանության աջ եզր, Տյուսոն դարձել է հիմնական խաղացող։ «Նանտի» կազմում Տյուսոն ևս երկու անգամ դարձել է երկրի չեմպիոն, իսկ 1979 թվականին նվաճել է ֆուտբոլի Ֆրանսիայի գավաթը։

1983 թվականին Տյուսոն դարձել է «Բորդոյի» խաղացող, որի հետ նվաճել է երկու չեմպիոնական տիտղոս։ Շատ է խաղացել նաև եվրոգավաթներում, այդ թվում՝ Եվրոպական գավաթ 1984/85-ում, որտեղ «Բորդոն» հասել է կիսաեզրափակիչ։ Ավելի ուշ հանդես է եկել Փարիզի «Ռասինգում» և «Ռեյմսում»։ Ֆրանսիայի բարձրագույն դիվիզիոնի 14 մրցաշրջաններում Տիերի Տյուսոն անցկացրել է 377 հանդիպում, որոնցում խփել է 16 գնդակ։

### Ազգային հավաքականում
Ֆրանսիայի ֆուտբոլի ազգային հավաքականի կազմում 1977-1986 թվականներին անցկացրել է 22 հանդիպում, որոնցում ոչ մի գոլ չի խփել։ Դարձել Է Եվրոպայի չեմպիոն-1984-ի (2 խաղ մրցաշարում) և ֆուտբոլի աշխարհի առաջնության բրոնզե մեդալակիր՝ 1986 (4 խաղ)։
## Ծանոթագրություններ

Կատեգորիա:Բորդոյի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Փարիզի ֆուտբոլիստներ
Emulex-ի խաբեություն

**''Emulex''-ի խաբեություն** (), արժեթղթերի խարդախության դեպք, որը 2000 թվականի օգոստոսի 24-ին կատարել է 23-ամյա Մարկ Ջեքոբը։

## Պատմություն
Մամուլի հաղորդագրությունների տարածման *Internet Wire* ծառայության նախկին աշխատակից Մարկ Ջեքոբը գրեթե 100․000 դոլարի վնաս էր կրել օպտիկամանրաթելային սարքավորումներ արտադրող *Emulex Corporation* ընկերության բաժնետոմսերի կարճ վաճառքի արդյունքում։ Կորուստները վերականգնելու համար Ջեքոբը կեղծ հաղորդագրություն էր գրել, որում նշել էր, որ *Emulex*-ի գործադիր տնօրենը հրաժարական է տվել, և ընկերությունը վերանայում է իր եռամսյակային եկամուտը շահույթից վնասի։ Այնուհետև Մարկ Ջեքոբն այն ուղարկել է *Internet Wire*-ին՝ ներկայանալով որպես *Emulex*-ի հրապարակագիր։

Հաջորդ առավոտ կեղծ հաղորդագրությունը տարածել են *Bloomberg* հեռուստաընկերությունը և այլ լրատվականներ։ Առավոտյան առևտրի ընդամենը 16 րոպեի ընթացքում *Emulex*-ի բաժնետոմսերի գինը ՆԱՍԴԱՔ ֆոնդային բորսայում $103,94-ից իջել է մինչև $43,00՝ կորցնելով $2,2 մլրդ շուկայական կապիտալիզացիա։

Մամուլի հաղորդագրությունը բաժնետոմսերի խարդախ, «կարճ և խեղաթյուրված» շահարկում էր։ *[[Bloomberg]]*-ը վերցրել է Ջեքոբի կեղծ հաղորդագրությունը առավոտյան ժամը 10:13-ի սահմաններում, հենց այն ժամանակ, երբ *Emulex*-ը, որի կենտրոնակայանը Կալիֆոռնիայում է, բացել է իր դռները, և բաժնետոմսերի գինն ընկել է 62%-ով, մինչև *Emulex*-ը հայտնաբերել է կեղծ հաղորդագրությունը և դիմել Արժեթղթերի դիլերների ազգային ասոցիացիային՝ պահանջելով դադարեցնել առևտուրը, ինչը է արվել է առավոտյան 10:29-ին։ Երբ հաղորդագրությունը վերջնականապես հերքվել է, *Emulex*-ի առևտուրը վերսկսվել է, և բաժնետոմսի գինը գրեթե անմիջապես վերականգնվել է և փակվել է $105,75-ով։

Հետաքննությունների դաշնային բյուրոն այդ թողարկումը կապել է Մարկ Ջեքոբի հետ, որն ավելի քան 240․000 դոլարի շահույթ է ստացել՝ կատարելով բաժնետոմսերի կարճ վաճառք։ Ջեյքոբը մեղավոր է ճանաչվել և դատապարտվել 44 ամսվա ազատազրկման՝ զրկվելով շահույթից և որպես տուգանք վճարելով 103․000 ԱՄՆ դոլար։ Ջեյքոբի խարդախությունը *Emulex*-ի բաժնետերերին արժեցել է գրեթե 110 միլիոն դոլար։

## Ծանոթագրություններ

Կատեգորիա:Ֆինանսական խարդախություն
Խաղողի վազի մոխրագույն փտում

**Խաղողի վազի մոխրագույն փտում**, խաղողի սնկային հիվանդություն։ Հարուցիչները կիսամակաբույծ սնկերն ու մանրէներն են։ Հիվանդ օրգանները փտում են, պատվում մոխրագույն փառով, որի մեջ նշմարվում են սև, կարծր, գնդաձև գոյացումներ։ Վաղ վարակի դեպքում պտուղները կարող են չորանալ։

## Պայքարի միջոցառումներ
Բուսասանիտարական (վարակված օրգանների հեռացում և ոչնչացում), քիմիական (պարարտացում, պեստիցիդներ) մեթոդներ։

Կատեգորիա:Բույսերի հիվանդություններ
ՎՄայակովսկի

**«ՎՄայակովսկի»** (), ռուսական գեղարվեստական ֆիլմ, որը նկարահանել է Ալեքսանդր Շեյնը։ Գլխավոր դերերում նկարահանվել են Չուլպան Խամատովան, Յուրի Կոլոկոլնիկովը, Լյուդմիլա Մակսակովան, Եվգենի Միրոնովը, Անտոն Ադասինսկին, Միխայիլ Եֆրեմովը, Նիկիտա Եֆրեմովը, Մարիա Պոզժաևան, Միրիամ Սեխոնը, Պյոտր Վերզիլովը, Մարիա Նիկիֆորովան: Ֆիլմը Ռուսաստանում թողարկվել է 2019 թվականի մարտի 14-ին։

## Սյուժե
Ֆիլմը պատմում է ռուս բանաստեղծ Վլադիմիր Մայակովսկու, նրա սիրելի կանանց և ընկերների մասին, ովքեր լքել են նրան։

## Դերերում

## Պարգևներ
* «Պատուհան դեպի Եվրոպա» կինոփառատոն. ժյուրիի հատուկ մրցանակ, Կինոգետների և կինոքննադատների գիլդիայի մրցանակ «Խաղարկային կինո։ Աշնանային պրեմիերաներ» ()

## Ծանոթագրություններ

## Արտաքին հղումներ
* 
* 
* 
* 

Կատեգորիա:2010-ականների ռուսերեն ֆիլմեր
Կատեգորիա:2019 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական վավերագրական ֆիլմեր
Կատեգորիա:Ռուսական ֆիլմեր
Կատեգորիա:Ռուսերեն ֆիլմեր
Լեռները ծխում են

«***Լեռները ծխում են***»  (լեհ.՝ «*Góry dymią»*), Յարոսլավ Գալանի վիպակը, որը գրվել է 1938 թվականին լեհերեն և հրատարակվել է 1939 թվականին առանձին հրատարակությամբ Լվովի «Myśl» մասնավոր հրատարակչությունում  *Միրոն Յարո* (Miron Jaro) կեղծանունով։

Վիպակը գրվել է Նիժնի Բերեզով գյուղում։

## Սյուժե
Վիպակի իրադարձությունները տեղի են ունենում 1920-ական թվականներին՝ լեհ-ռումինական սահմանին գտնվող գուցուլական Պոկուտիե գյուղում։ Օլգան ՝ քահանայի դուստրը, հոր մահից առաջ խոստանում է ամուսնանալ նրա ընկերոջ՝ տեղական սահմանային ուղեկալի լեհ սպա Մարտին Պոգոդնյակի հետ։ Սակայն հետագայում նա սիրահարվում է «ազնիվ ավազակին»՝ Իվան Սեմենյուկին։ Ժամանակի ընթացքում նրանք հասկանում են, որ չեն կարող ապրել առանց միմյանց և որոշում են փախչել, բայց ավազակի կինը՝ Մարիչկան, նրանց ծրագրերի մասին տեղեկացնում է  սպային։

## Թարգմանություն ուկրաիներեն
* 1956, Կիև, «Радянський письменник», թարգմանել են Ստեպան Տրոֆիմուկը և նրա կինը՝ Օքսանան
* 1959, Կիև, «Дніпро», նույն թարգմանությունը, 50 000 օրինակ։

## Էկրանավորում
* 1989 թվական, *«[[Լեռները ծխում են (ֆիլմ)|Լեռները ծխում են]]»* (ուկր.՝ *«Гори димлять»*), երկսերիանոց հեռուստաֆիլմ, ռեժիսոր՝ Բորիս Նեբիերիձե, «Ուկրհեռուստաֆիլմ» ստուդիա

## Ծանոթագրություններ

Կատեգորիա:1939 վեպեր
Կատեգորիա:Գրական ստեղծագործություններ այբբենական կարգով
Կատեգորիա:Էկրանավորված վեպեր
Կատեգորիա:Լեհերեն վեպեր
Բարի գալուստ Սարաևո

**«Բարի գալուստ Սարաևո»** (), ԱՄՆ-ի և Մեծ Բրիտանիայի համատեղ արտադրության գեղարվեստական ֆիլմ՝ հիմնված Մայքլ Նիկոլսոնի գրքի վրա։

Ֆիլմի համաշխարհային պրեմիերան կայացել է 1997 թվականի մայիսի 9-ին Կաննի կինոփառատոնում։

## Սյուժե
1992 թվականին պատերազմից ավերված Սարաևոյում միավորվել են հեռուստատեսության երկու նկարահանող խմբեր՝ ամերիկյանը՝ Ջիմի Ֆլինի գլխավորությամբ և բրիտանականը՝ Մայքլ Հենդերսոնի գլխավորությամբ։ Լրագրողներն այցելում են առաջնագծի հարևանությամբ գտնվող մանկատուն։ Հենդերսոնը անօրինական կերպով որոշում է մեկ երեխա վերցնել՝ նրան Մեծ Բրիտանիա տեղափոխելու և այդպիսով քաղաքացիական պատերազմի սարսափից փրկելու համար։ Դրանում նրան օգնում է ամերիկացի կամավոր Նինան։

## Դերերում
* Սթիվեն Դիլեյն – *Մարտին Հենդերսոն
* [[Մարիսա Թոմեյ]] – *Նինա
* Վուդի Հարելսոն – *Ջիմի Ֆլին
* Ջեյմս Նեսբիթ – *Գրեգ, ռազմական կինոօպերատոր
* Էմիրա Նուսևիչ – *Էմիրա
* Իգոր Ձամբազով – *Ժակետ
* Քերի Ֆոքս – *Ջեյն Քարսոն
* Գորան Վիշնիչ – *Ռիստո Բավիչ
* Էմիլի Լլոյդ – *Էննի Մաքջի
* Ջուլիետ Օբրի – *Հելեն Հենդերսոն
* Ֆրենկ Դիլեյն – *Քրիստոֆեր Հենդերսոն
* Փեյջ Բրոգան-Սմիթ – *Ջեյն Հենդերսոն
* Ինես Ֆանկովիչ – ''հացի հերթում գտնվող կին

## Ծանոթագրություններ

## Արտաքին հղումներ
*  

Կատեգորիա:1990-ականների բրիտանական ֆիլմեր
Կատեգորիա:1990-ականների դրամա ֆիլմեր
Կատեգորիա:1997 դրամա ֆիլմեր
Կատեգորիա:1997 ֆիլմեր
Կատեգորիա:Miramax ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ռազմական ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական ռազմական ֆիլմեր
Կատեգորիա:Բրիտանական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորվաթիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1990-ականներին
Աղջիկները պետք է ամուսնանան

**«Աղջիկները պետք է ամուսնանան»** (, *Al-banat lazim titgawwiz*), 1973 թվականի եգիպտական ​​ֆիլմ, ռեժիսոր Ալի Ռիդի երաժշտական ​​դրամա՝ եգիպտացի հայտնի կինոաստղ Նագլյաի Ֆաթհիի մասնակցությամբ։ Ֆիլմը հաջողությամբ ցուցադրվել է խորհրդային կինոթատրոններում 1970-ականների վերջին։

## Սյուժե
Ուսանողուհի Սաֆին՝ ինժեներ Մահդիի դուստրը և երգի ուսուցիչ Ահմեդը սիրահարվել էին միմյանց։ Նրանք միասին ելւյթ են ունենում ուսանողական մյուզիքլում, որի մեղեդին գրել է ​​երաժշտական ձիրքով օժտված Ահմեդը։ Սիրահար զույգը ստիպված է լինում գաղտնի ամուսնանալ, քանի որ Սաֆիի հայրը մերժել էր Ահմեդին, երբ նա եկել է դստեր ձեռքը խնդրելու։ Երբ Սաֆիի հայրն իմանում է այս գաղտնի ամուսնության մասին, նա դստերը դուրս է հանում տնից և մերժում նրան ֆինանսական աջակցություն ցուցաբերել։ Ստիպված լինելով ապրել միայն ուսուցչի չնչին աշխատավարձով՝ երիտասարդ սիրահարները ապրում են չքավորության մեջ, և գումարը միայն սննդի համար էր բավարարում։

Այնուամենայնիվ, շուտով Ահմեդի երգերը ճանաչում են ստանում, և սկսվում է բարեկեցիկ կյանքը և բացի այդ, երիտասարդ ընտանիքում ուրախալի նորություն կար․ Սաֆին երեխայի էր սպասում։ Սաֆիի հայրը հասկացավ, որ նա չափազանց խիստ է երիտասարդների նկատմամբ, և հաշտվեց դստեր և փեսայի հետ։

## Դերերում
* Նագլյաի Ֆաթհի — *Սաֆի*
* Ահմեդ Ալ-Սանբաթի — *Ահմեդ*
* Ռուշդի Աբազա — ինժեներ Մահդի*, Սաֆիի հայրը*
* Յուսուֆ Վահբի — Սաֆիի պապիկը
* Մարիամ Ֆախր էդ-Դին
* Լեյլա Համադա

## Ծանոթագրություններ

## Արտաքին հղումներ
* Фильм «Девушки должны выходить замуж» на египетском сайте elcinema.com

Կատեգորիա:1973 դրամա ֆիլմեր
Կատեգորիա:1973 հիմնադրումներ Եգիպտոսում
Կատեգորիա:1973 ֆիլմեր
Կատեգորիա:Արաբերեն ֆիլմեր
Կատեգորիա:Դրամատուրգիա
Կատեգորիա:Եգիպտական ֆիլմեր
Կատեգորիա:Ֆիլմեր ամուսնության մասին
Կատեգորիա:Ֆիլմեր այբբենական կարգով
Խոդա Աֆարին (շրջան)

**Խոդա Աֆարին** շրջան (), շահրեստան (շրջան) Իրանի հյուսիս-արևմուտքում՝ Արևելյան Ադրբեջան օսթանի հյուսիսարևմտյան մասում։ Բնակչությունը վերջին մարդահամարի տվյալներով կազմում է ։ Շահրեստանը ձևավորվել է 2010 թվականին` Քալեյբար շահրեստանի հյուսիսարևմտյան շրջանների անջատման արդյունքում։ Վարչական կենտրոնը ոչ մեծ Խոմարլու քաղաքն է։

Հյուսիսից սահմանակից է Ադրբեջանի Հանրապետությանը և փոքր հատվածով Հայաստանի Սյունիքի մարզին, որոնցից բաժանված է Արաքս գետով։ Նաև սահմանակից է արևելքից Արդաբիլ օսթանին, հարավ-արևելքից Արևելյան Ադրբեջան օսթանի Քալեյբար, հարավից` Վարզաղան, արևմուտքից` Ջուղա շահրեստաններին։

Շահրեստանի տարածքում են գտնվում են Արաքս գետի վրա կառուցված հանրահայտ Խոդա Աֆարինի կամուրջները և Խոդա Աֆարինի ջրամբարը։

## Բնակչություն
2011 թվականի մարդահամարը հաշվառել էր 34 977 մարդ, որոնք ապրում էին 9 169  տնտեսություններում։ Ըստ վերջին՝ 2016 թվականի մարդահամարի տվյալների՝ բնակչությունը կազմում էր արդեն 32 995 մարդ՝ 10 196 տնտեսություններում։

Բնակիչերը հիմնականում իրանական ադրբեջանցիներ են։

## Վարչական բաժանում
Վարչական տեսանկյունից շահրեստանը բաժանված է 3 բախշերի (շրջանների), որոնք իրենց հերթին ընդգրկում են 7 գյուղական շրջաններ և 1 քաղաք։ Շահրեստանի բաժանում վարչական միավորների ըստ վերջին մարդահամարների  բնակչության տվյալների հետ մեկտեղ բերված են աղյուսակում ստորև.

## Հայկական հետք
Հնում շահրեստանի տարածքը մասն է կազմել Մեծ Հայքի Վասպուրական աշխարհի (նահանգի) Պարսպատունիք գավառի։ Ուշ միջնադարում այս տարածքը հայտնի է եղել որպես *Արազբարան* կամ *Ղարադաղ*։

Հայկական բնակչությունը Ղարադաղի շրջանում պահպանվել է մինչև նորագույն ժամանակները։ XX դարի սկզբի դրությամբ Ղարադաղում եղել է 29 հայաբնակ գյուղ, որոնցից մի քանիսը` Գյարմնավը, Այենեհլուն և այլ գյուղեր գտնվել են շահրեստանի տարածքում։ Ղարադաղի հայ բնակչությունը մեծապես տուժել է առաջին համաշխարհային պատերազմի ժամանակ թուրքական բանակի ներխուժման արդյունքում, մնացորդները ժամանակի ընթացքում ներգաղթել են Հայաստան կամ տեղափոխվել Թավրիզ և այլ քաղաքներ։

## Ծանոթագրություններ

Կատեգորիա:Արևելյան Ադրբեջան նահանգ
Կատեգորիա:Իրանի աշխարհագրություն
Սարաբ

**Սարաբ** (), քաղաք Իրանի հյուսիս-արևմուտքում` Արևելյան Ադրբեջան օսթանում, Սարաբ շահրեստանի կենտրոնը։ Բնակչությունը վերջին մարդահամարի տվյալներով կազմել է ։

Գտնվում է Արևելյան Ադրբեջան օսթանի արևելյան մասում` Թավրիզից 98 կմ արևելք, Թավրիզն Արդաբիլի հետ կապող թիվ 16 ավտոմայրուղու վրա։

## Բնակչություն
Բնակչությունը 2016 թվականի մարդահամարի տվյալներով կազմում էր 45 031 մարդ, որոնք կազմում էին 13 953 տնտեսություն։ Սարաբը Արևելյան Ադրբեջանի բնակչությամբ ութերորդ ամենախոշոր քաղաքն է։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Հիմնականում բնակեցված է իրանական ադրբեջանցիներով։

## Ծանոթագրություններ

Կատեգորիա:Արևելյան Ադրբեջան նահանգի քաղաքներ
Давай закурим

**«Давай закурим»** (թարգմ.՝ «Արի ծխենք»), կոմպոզիտոր Մոդեստ Տաբաչնիկովի՝ Հայրենական մեծ պատերազմի տարիներին ստեղծված երգը՝ գրված բանաստեղծ Իլյա Ֆրենկելի բանաստեղծության հիման վրա։

## Բովանդակություն
Խոսքը 1941-1942 թվականների ձմռան մասին է։ Որոշ ժողովածուներում երգը թվագրվում է 1942 թվականով, բայց հիմնականում՝ 1941 թվականով (1941 թվականի դեկտեմբեր)։ 1941 թվականի աշնանը հարավային ճակատում շատ շուտ է ձյուն տեղացել, իսկ հետո հանկարծ անսպասելիորեն տաքացել է, ճանապարհները վերածվել են ցեխի։ Հենց այդ ժամանակ խորհրդային զորքերը հակահարված են տվել Դոնի Ռոստովի մերձակայքում, ինչի արդյունքում 1941 թվականի նոյեմբերի 28-ին ազատագրվել է այդ քաղաքը, և ֆաշիստական զորքերը կրել են առաջին խոշոր պարտությունն ու չեն կարողացել հասնել կովկասյան նավթի պաշարներին։ Տեքստը տարբեր աղբյուրներում տարբեր է։ Կլավդիա Շուլժենկոյի հնչյունագրերի վրա երրորդ երկտողում գրված է՝ «А когда не будет фашистов и в помине», այլ աղբյուրներում՝ «А когда не станет горя и в помине»։

## Պատմություն
Երգը գրել են կոմպոզիտոր Մոդեստ Եֆիմովիչ Տաբաչնիկովը և բանաստեղծ Իլյա Լվովիչ Ֆրենկելը 1941 թվականին։

Առաջին անգամ կատարվել է Ռոստովի մարզի Կամենսկ-Շախտինսկի քաղաքի սպաների տանը։

Իլյա Ֆրենկելի «Давай закурим!» բանաստեղծությունը հրատարակվել է 1942 թվականի հունվարի 22-ին «Կոմսոմոլսկայա պրավդա» թերթում՝ «Հարավային ճակատի երգը» ()  ենթավերնագրով (առանց նոտաների և առանց երաժշտության հեղինակի հիշատակման)։

## Հայտնի կատարողներ

* Կլավդիա Շուլժենկո
* Լեոնիդ Պշենիչնի և Ա. Վ. Ալեքսանդրովի անվան անսամբլ
* Լյուդմիլա Գուրչենկո
* Միխայիլ Ռիբա
* Եփրեմ Ֆլաքս
* Միխայիլ Նովոխիժին
* Ռենատ Իբրահիմով

## Ծանոթագրություններ

## Գրականություն

* 
* 
* 
* 
* 
* 
* 
* 
* 
* 

Կատեգորիա:Խորհրդային երգեր
Կատեգորիա:Ռուսերեն երգեր
Հեռավոր քառասունհինգին... Հանդիպումներ Էլբայի ափին

**«Հեռավոր 45-ին... Հանդիպումներ Էլբայի ափին»** (), 2015 թվականի ռուսական ֆիլմ, որը Պյոտր Տոդորովսկու ինքնակենսագրական սցենարի հիման վրա որպես պրոդյուսեր և ռեժիսոր նկարահանել  է նրա այրին՝ Միրա Տոդորովսկայան, որի խոսքով՝ նա, ինչպես և ֆիլմի հերոսը, 1945 թվականին եղել է գերմանական քաղաքի պարետ։

Քննադատների կողմից բազմիցս նշվել է, որ ֆիլմը Տոդորովսկու «Հավատարմություն» ֆիլմի շարունակությունն է, որի գլխավոր հերոսը նույնպես կոչվում է Յուրի Նիկիտին, բայց եթե դրա գործողությունները ծավալվում են 1944 թվականին, և  նա հետևակային դպրոցի կուրսանտ  է, ապա այս ֆիլմում 1945 թվականն է, և հերոսը արդեն լեյտենանտի կոչում ունի։

## Սյուժե
1945 թվականի գարուն, Հայրենական մեծ պատերազմի ավարտ։ Լեյտենանտ Յուրի Նիկիտինը, չնայած երիտասարդ տարիքին, նշանակվել է Էլբայի ափին գտնվող գերմանական փոքրիկ քաղաքի պարետ։ Սյուժեի հիմքում ընկած են երկու սիրային գծեր՝ Յուրի Նիկիտինի ու գերմանացի մի աղջկա, որին նա պետք է ձերբակալի որպես կասկածելի անձ, և Կարմիր բանակի կապիտան Իվան Պետրենկոյի ու Վանեդի անունով մի աղջկա՝ ԱՄՆ բանակի սերժանտի։

## Դերերում
* Իլյա Իլյին – *Յուրի Նիկիտին, լեյտենանտ
* Մարիա Պավլովսկայա – *Հաննելորա
* Մայքլ Շիլլեր – *Հանս Լեմկե
* Նիլ Կրոպալով – *Նիկոլայ Պետրենկո
* Լյուցինա Շերոկ – *Վենդի
* Եվգենի Միրոնկին – *Սերյոժա Իվանով
* Եվգենի Սերզին – *Վոլոդյա Դոբրով, լեյտենանտ
* Իրինա Պեգովա – *Գալյա Կորշունովա
* Իլյա Մորոզով – *Արկադի Բլոգերման
* Ադամ Տուրչիկ – *Ջոն
* Վլադիմիր Յակովլև – *Սիզով, գեներալ
* Յան Ալեքսանդրովիչ-Կրասկո – *Դոլգոպոլով, գնդապետ
* Էվա Շիկուլսկա – *ֆրաու Գանիշ
* Մագդալենա Բեգանսկայա – *Էլզա
* Ռաֆալ Սիսիցկի – *սերժանտ
* Անջեյ Կլակ – *ԱՄԵՐՇ-ի մայոր
* Դեյվիդ Փրայս – *ամերիկացի գեներալ
* Ջիմ Ուիլյամս – *Դոուսոն, մայոր

## Քննադատություն
Ֆիլմը միանշանակ չի ընդունվել հանդիսատեսի և քննադատների կողմից, բայց ինքնին Պյոտր Տոդորովսկու այրու ցանկությունը՝ ավարտելու իր ամուսնու սկսած աշխատանքը, անշուշտ, հարգանքի է արժանի։

Դիտելու ընթացքում ես անընդհատ ինձնից վանում էի այն միտքը, որ դիտում եմ հազվագյուտ վավերագրական ֆիլմ։ Ֆիլմը խաղարկային է, և այն նկարահանվել է վերջերս՝ հանգուցյալ Պյոտր Տոդորովսկու սցենարով, նրա այրու՝ Միրա Տոդորովսկայայի կողմից... Ինձ թվում է, որ կինոն մոնտաժված Է Պյոտր Եֆիմովիչի արխիվներից, նրա մոնտաժային սեղանին գտնված կադրերից…

## Փառատոններ և մրցանակներ
* 2015 – «Պատուհան դեպի Եվրոպա» կինոփառատոն - Ստանիսլավ և Անդրեյ Ռոստոցկիների անվան մրցանակ - «Հավատարմության համար»
2016 – «Նիկա» XIX կինոփառատոնի կինոմրցանակ – «Ֆիլմի լավագույն երաժշտության համար»
2016 – Ուրալի I ռուսական կինոյի բաց փառատոն - ցուցադրություն «Հատուկ միջոցառման» շրջանակներում

## Ծանոթագրություններ

## Աղբյուրներ
* *Елена Стишова* — «Спой ты мне про войну…». «В далеком 45-м. Встреча на Эльбе» // Искусство кино, № 5, 2015
* Светлана Хохрякова — Вдова Петра Тодоровского продала квартиру, чтобы снять фильм по сценарию мужа // Московский комсомолец, № 26825 от 3 июня 2015
* В Вашингтоне прошла премьера фильма Миры Тодоровской «Встречи на Эльбе» // ТАСС, 17 сентября 2015
* В далёком сорок пятом… Встречи на Эльбе // Первый канал

Կատեգորիա:2015 ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր Հայրենական մեծ պատերազմի մասին
Իսկ արշալույսներն այստեղ խաղաղ են (հեռուստասերիալ, 2005)

**«Իսկ արշալույսներն այստեղ խաղաղ են»** (չին.՝ 这里的黎明静悄悄, Zhèlide límíng jìngqiāoqiāo, պալլ.՝ Չժելիդե լիմին ցզինցյաոցյա}}), 2005 թվականի չինական հեռուստասերիալ, որը նկարահանել է Չինաստանի կենտրոնական հեռուստատեսությունը (CCTV) Բորիս Վասիլևի համանուն վիպակի հիման վրա։ Բորիս Վասիլևի բնօրինակ ստեղծագործության նյութը բավարար չի եղել  19 սերիանոց ֆիլմի համար, ուստի պատմվածքի հեղինակը նույնպես մասնակցել է ֆիլմի աշխատանքներին։ Շատ առումներով ֆիլմը փոխառում է ռեժիսոր Ստանիսլավ Ռոստոցկու համանուն բնօրինակի գաղափարները։ 

## Սյուժե
1942 թվական, Հայրենական մեծ պատերազմ։ Խորհրդային զորքերի թիկունքում տեղակայված է հակաօդային զորքերի ստորաբաժանում։ Հինգ նորակոչիկ աղջիկներ և ավագը մարտի են բռնվում գերմանական դիվերսիոն խմբի հետ։

## Ստեղծման պատմություն
1972 թվականի «Իսկ արշալույսներն այստեղ խաղաղ են» ֆիլմի մեծ հաջողությունը Չինաստանում պատճառ է հանդիսացել ռուս-չինական համատեղ նախագծի վրա աշխատելու համար, որը նվիրված էր Հայրենական մեծ պատերազմում տարած աղթանակի 60-ամյակին։

Չինաստանում ցուցադրվող տարբերակն ունի 19 սերիա, ռուս հանդիսատեսի համար նախատեսված տարբերակը՝ 12 (դրվագները, որոնք անհավանական կարող էին թվալ ռուս հանդիսատեսի համար, կրճատվել են)։ 1972 թվականի «Իսկ արշալույսներն այստեղ խաղաղ են» ֆիլմի վերանկարահանումը մեծապես օգտագործում է Ստանիսլավ Ռոստոցկու գեղարվեստական լուծումները։ Պատմության նյութը բավարար չէր տասնինը սերիայից բաղկացած ֆիլմի համար, և այն պետք է լրացվեր։ Սցենարի լրամշակմանը մասնակցել է  վիպակի հեղինակը՝ գրող Բորիս Վասիլևը։

Նկարահանումներին մասնակցել են Ամուրի դրամատիկական թատրոնի դերասանները։ Նկարահանումները տեղի են ունեցել Բլագովեշչենսկում, Հեյհե շրջանում և Մոսկվայում։ Ֆիլմը Չինաստանում էկրան է բարձրացել 2005 թվականին։ 1972 թվականին Չինաստանում ֆիլմի ցուցադրության ժամանակ լոգարանում մերկ հերոսուհիների տեսարանը հանվել էր։ 2005 թվականի սերիալի նկարահանումների ժամանակ ռեժիսորը ցանկացել էր այդ տեսարանը մտցնել սյուժեի մեջ, սակայն այն պետք է այնպես փոխվեր, որ բավարարեր չինական կողմի պահանջներին։ Արդյունքում բաղնիքի տեսարանը առկա է, բայց մերկ հերոսուհիներին չեն ցուցադրում։ 2005 թվականի մայիսին Չինաստանում հեռուստասերիալի ցուցադրության ժամանակ այն դիտել է ավելի քան 400 միլիոն մարդ։

## Դերերում

Էպիզոդներում նկարահանվել են Բլագովեշչենսկի դրամատիկական թատրոնի դերասանները։

## Ծանոթագրություններ

## Արտաքին հղումներ
* На «А зори здесь тихие» сделан китайский ремейк // Коммерсантъ (Хабаровск) №82 от 07.05.2005

Կատեգորիա:Չինական հեռուստասերիալներ
Կատեգորիա:2005 հեռուստասերիալներ
Կատեգորիա:Չինական դրամա հեռուստասերիալներ
Խոմարլու

**Խոմարլու** (), փոքր քաղաք Իրանի հյուսիս-արևմուտքում` Արևելյան Ադրբեջան օսթանում, Խուդափերին շահրեստանի վարչական կենտրոնը։ Վերջին մարդահամարի տվյալներով քաղաքի բնակչությունը կազմում է ։ Քաղաքի կարգավիճակ է ստացել 1999 թվականին։

Գտնվում է Արևելյան Ադրբեջան օսթանի հյուսիսարևելյան մասում՝ օսթանի վարչական կենտրոն Թավրիզից մոտ 132 կմ հյուսիս-արևելք։ Տեղադրված է Արաքս գետից և Ադրբեջանի հետ սահմանից 1 կմ հեռավորության վրա, Խուդափերինի պատմական կամուրջներից 8 կմ արևելք։

## Բնակչություն
Բնակչությունը 2006 թվականին, երբ քաղաքը Քալեյբար շահրեստանի Խուդափերինի շրջանի (բախշի) վարչական կենտրոնն էր, կազմում էր 1 222 մարդ` 334 տնտեսություններում։ 2011 թվականին, երբ քաղաքն արդեն Խուդափերին շահրեստանի վարչական կենտրոնն էր, բնակչությունը կազմում էր 1 659 մարդ` 474 տնտեսություններում։ 2016 թվականի մարդահամարի տվյալներով բնակչությունն արդեն կազմում էր 1 902 մարդ` 560 տնտեսություններում։

Բնակիչները հիմնականում իրանական ադրբեջանցիներ են։

## Ծանոթագրություններ

Կատեգորիա:Արևելյան Ադրբեջան նահանգ
Կատեգորիա:Իրանի աշխարհագրություն
Կատեգորիա:Արևելյան Ադրբեջան նահանգի քաղաքներ
Ալեքսանդր Դորոնին

**Ալեքսանդր Մակարովիչ Դորոնին** (7 հունվարի 1947 года, գ․Պետրովկա, այժմ՝ Բոլշոե Իգնատովոյի շրջան, Մորդովիա— 17 մարտի 2021թվական, Սարանսկ) —Էրզիացի արձակագիր, գրող, հրապարակախոս, գլխավոր խմբագիր, լրագրող, ԽՍՀՄ Գրողների միության անդամ 1984 թվականից։

## Կենսագրություն
1973 թվականին ավարտել է Մոսկվայի Մաքսիմ Գորկու անվան գրականության ինստիտուտը։

Եղել է էրզիալեզու «Սյատկո» (Կայծ) ամսագրի գլխավոր խմբագիրը.

200 թվականից՝ Մորդովիայի հանրապետության գրողների միության նախագահ։

Ծավալուն արձակ ստեղծագործությունների հեղինակ, այդ թվում՝ «Кочкодыкесь — пакся нармунь» (Դաշտային թռչուն-լոր, 1993), «Баягань сулейть» («Զանգերի ստվերները», 1995). Թարգմանվել է  ռուսերեն, մարիերեն, չուվաշերեն, ուդմուրտերեն լեզուներով։

## Ստեղծագործական կյանք
Լույս է տեսնում 1967 թվականից։ Հեղինակ է «Рідний край» («Հայրենի հող», 1972 թ.), «Світло юності» («Երիտասարդության լույս», 1984 թ.), «Велев кись юты седейгам» քնարական բանաստեղծությունների ժողովածուների։ Նրա ստեղծագործության մեջ նկատելի է միջպատերազմյան շրջանի էրզյան գրողների՝ Վասիլի Ռադաեւի («Սիյաժար» պոեմի հեղինակ) և բանաստեղծ Իլկո Մորիցի ազդեցությունը։

1992 — «Տոհմածառ» քնարական և փիլիսոփայական արձակի ժողովածու (Մոսկվա թարգմանել է Ս. Մակարով, Վ. Գադաև)։

Դորոնինի «Kochkodykes - paksya narmun» («Լոր - դաշտային թռչուն», 1993) վեպը քնարական տարեգրության տեսքով պատմում է կոմունիստական ​​դոգմաներից մարդկային աշխարհայացքի ազատագրման մասին։ «Բայագան Սուլեյթ» («Զանգերի ստվերները», 1995) վեպը պատկերում է Ռուս ուղղափառ եկեղեցու պատրիարք,ազգությամբ էրզիացի,  Նիկոնի  կյանքի ուղին։ Էրզյան ժողովրդի հոգևոր վիճակի մասին մտորումները հիմք են հանդիսանում Դորոնինի «Kynt yutasy molytsias» («Ճանապարհը կհաղթահարի նա, ով քայլում է» 1994 թ.) էսսեների ժողովածուի հիմքում։ Երրորդ «Կուզմա Ալեքսեև» վեպը լույս է տեսել 1998 թվականին, արժանացել է Կաստրենընկերության առաջին մրցանակին (Ֆինլանդիա, 2000)։

Մի շարք գրական դիմանկարների, էրզյան դասականների բազմահատոր հրատարակությունների նախաբանների, ինչպես նաև ինքնատիպ լրագրության հեղինակ։

Էրզիայի քննադատները Դորոնինին անվանում են 20-րդ դարավերջի ամենահայտնի ազգային վիպասանը, որը շատ ավելի առաջ գնաց, քան իր ականավոր նախորդը՝ Կուզմա Աբրամովը։ Այնուամենայնիվ, գրականագետ Շարոնոն Սանդրան մատնանշում է Դորոնինի  «Բայագան Սուլեյթ» վեպի գրական որակը.:

Դորոնինի որոշ գործեր թարգմանվել են մարիական, ուդմուրտական ​​և չուվաշերեն լեզուներով։

## Գրականության ցանկ
* «Мордовия. Кто есть кто». Энциклопедический словарь. Саранск, 2000. Літ.: Зиновьев Н. В. и др. Штрихи к портретам // Современная мордовская литература. 60-80-е годы: В 2 ч.-Саранск, 1993.-Ч.2;
* Имяреков М. Г. Писательсь и эряфсь. Мокшерзянь писательхнень творческяй портретсна.-Саранск, 1992.

## Ծանոթագրություն


## Հղումներ
* Союз писателей России
* Доронин, Александр Макарович

Կատեգորիա:Անձինք այբբենական կարգով
Կատեգորիա:Էրզիացի գրողներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Հրապարակախոսներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Ռուս բանաստեղծներ
Կատեգորիա:Խորհրդային լրագրողներ
Կատեգորիա:Խորհրդային հասարակական գործիչներ
Կատեգորիա:Խորհրդային խմբագիրներ
Միլիտոնյան

**Միլիտոնյան**, հայկական ազգանուն։

## Ազգանունը կրողներ
* Զեմֆիրա (Սվետա) Հովհաննեսի Միլիտոնյան (ծնվ․ 1947), ազատամարտիկ, աշուղ։
* Էդվարդ Գևորգի Միլիտոնյան (ծնվ․ 1952), բանաստեղծ, նկարիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Հունարեն հիմքով ազգանուններ
Մուսուլմանների ապստամբությունները Կարսում և Շարուր-Նախիջևանում

**Մուսուլմանների ապստամբությունները Կարսում և Շարուր-Նախիջևանում տեղի** մուսուլմանների ապստամբությունների շարք էին Հայաստանի Առաջին Հանրապետության վարչակազմի դեմ, սկսած 1919 թվականի հուլիսի 1-ին և ավարտվեցին 1920 թվականի հուլիսի 28-ին։ Ապստամբության շրջանները ապստամբության համոզեցին թուրք և ադրբեջանցի գործակալների, ովքեր փորձում էին ապակայունացնել Հայաստանը՝ իրենց ազգերի միջև պանթյուրքական միջանցք ստեղծելու համար։

Հարավային Կովկասից օսմանյան բանակի դուրսբերումից հետո նախկինում օկուպացված տարածքներում տեղացի մուսուլմանները զինվեցին և աջակցվեցին քաղաքական պետություններ հիմնելու հարցում՝ նպատակ ունենալով դիմակայել Հայաստանին վերաինտեգրմանը։ 1919թ. գարնանը Կովկասում Բրիտանական հրամանատարությունը աջակցեց Հայաստանին այս պետություններին ջախջախելու հարցում. սակայն, մի քանի ամիս անց թուրք և ադրբեջանցի էմիսարների ջանքերով հայկական վարչակազմը փլուզվեց և շրջանը կրկին անցավ տեղական վերահսկողության տակ մինչև հայկական հակահարձակումը 1920 թվականի ամռանը։ Նախիջևանի շրջանը վերագրավելու հայկական արշավը կասեցվեց Խորհրդային Ռուսաստանի զորքերի կողմից, որոնք տարեսկզբին ներխուժել էին Ադրբեջան։ Կարսի մարզը կարճ ժամանակով վերամիավորվեց հայաստանի կառավարության մեջ, մինչև այն գրավվեց թուրքական ուժերի կողմից մինչև հայ-թուրքական պատերազմի ավարտը 1920 թվականի դեկտեմբերին։

Ամերիկացի օգնության աշխատակիցների կողմից իրականացված հետաքննությունները հաստատել են Շարուր-Նախիջևանի շրջաններում տեղացի հայերի մեծածավալ ջարդերի մասին լուրերը։ Հայաստանին օգնեցին միայն Անտոն Դենիկինի ուժերը, որոնք զինամթերք ուղարկեցին հայկական ոգևորված բանակը համալրելու համար։

## Ծանոթագրություններ
Նիկոլաոս Դաբիզաս

**Նիկոլաոս Դաբիզաս** (, ), հույն ֆուտբոլիստ, պաշտպան, Եվրոպայի 2004 թվականի չեմպիոն։

## Կարիերա
Նիկոլաոս Դաբիզասն իր կարիերան սկսել է «Պոնտի Վերիա» ակումբում։ 1994 թվականին տեղափոխվել է «Օլիմպիակոս»։ 1998 թվականի մարտից մինչև 2003 թվականի դեկտեմբեր նա խաղացել է անգլիական «Նյուքասլ Յունայթեդում»։ «Նյուքասլ Յունայթեդում» հանդես գալու ժամանակ նա խաղացել է և՛ 1998, և՛ 1999 թվականների Անգլիայի գավաթի եզրափակիչներում։

2004 թվականի հունվարին Նիկոլաոս Դաբիզասը տեղափոխվել է անգլիական «Լեսթեր Սիթի»։ Չնայած այն հանգամանքին, որ նրա ակումբը լքել է Պրեմիեր լիգան, Նիկոսը 2004 թվականի Եվրոպայի առաջնության համար ընդգրկվել է Հունաստանի հավաքականի կազմում։ 2005 թվականի մայիսին նա պայմանագիր է կնքել «Լարիսա» ակումբի հետ։ 2011 թվականի օգոստոսին նա հայտարարել է իր կարիերայի ավարտի մասին։

Նա Հունաստանի ֆուտբոլի ազգային հավաքականում հանդես է եկել 1994-ից 2004 թվականներին, անցկացրել է 70 հանդիպում, գոլ չի խփել։

## Ծանոթագրություններ

## Արտաքին հղումներ
* '''Официальный сайт футболиста'''
* 
* 

 
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի Եվրոպայի չեմպիոններ
Սամուել Սամուել

**Սամուել Սամուել** () եղել է բրիտանացի գործարար և Պահպանողական կուսակցության քաղաքական գործիչ։ Նա նստել է Համայնքների պալատում 1913-1934 թվականներին և մեծ ներդրումներ է ունեցել Արևելյան Ասիայում։ Նա այն ընկերության հիմնադիրներից էր, որը կդառնա Շելլ։

## Կենսագրություն
Սամուելը, ծնվել է Լոնդոնում, իրաքցի հրեական ընտանիքում, որը բնակություն է հաստատել Լոնդոնի Արևելյան ծայրը, հիմնադրել է Samuel Samuel & Co-ը, Ճապոնիա՝ իր ավագ եղբոր՝Մարկուս Սամուելի հետ համագործակցելով,ով Shell Transport and Trading ընկերության ստեղծողն է։ Այս առևտրային ընկերության բացումը օգնեց ճանապարհ հարթել Ճապոնիայի արդյունաբերականացման և Ճապոնիայի վառելիքի ծարավին։

Սամուելը անհաջող մասնակցեց Լիդս Ուեսթին 1906-ի և 1910-ի հունվարի համընդհանուր ընտրություններում, և կրկին անհաջող հանդես եկավ Սանդերլենդում  1910 թվականի դեկտեմբերի համընդհանուր ընտրություններում։

Նա ընտրվել է որպես Վանդսվորթի պատգամավոր (պատգամավոր) միջանկյալ ընտրություններում 1913 թվականի հունիսին՝ Սըր Հենրի Քիմբերի հրաժարականից հետո։ Ընտրատարածքը բաժանվեց 918 թվականի համընդհանուր ընտրությունների ժամանակ, երբ նա վերադարձվեց որպես Կոալիցիոն Պահպանողական Վանդսվորդի նոր Փաթնի բաժնի համար։ Նա այդ աթոռը պահեց մինչև իր մահը՝ 1934 թվականի հոկտեմբերի 23-ին, 79 տարեկան հասակում։

## Հղումներ

## Արտաքին կապեր
* Samuel Samuel Portrait at the National Portrait Gallery
Աջաբշիր

**Աջաբշիր** (), քաղաք Իրանի հյուսիս-արևմուտքում` Արևելյան Ադրբեջան օսթանում, Աջաբշիր շահրեստանի կենտրոնը։ Բնակչությունը վերջին մարդահամարի տվյալներով կազմել է ։

Գտնվում է Արևելյան Ադրբեջան օսթանի հարավարևմտյան մասում` Թավրիզից 69 կմ հարավ-արևմուտք, Ուրմիո լիճ արևելյան ափից 9 կմ հեռավորության վրա, Թավրիզը Բոնաբ քաղաքի հետ կապող թիվ 21 ավտոմայրուղու վրա։

## Բնակչություն
Բնակչությունը 2016 թվականի մարդահամարի տվյալներով կազմում էր 33 606 մարդ, որոնք կազմում էին 10 640 տնտեսություն։ Ազարշահրը Արևելյան Ադրբեջանի բնակչությամբ տասնմեկերորդ ամենախոշոր քաղաքն է։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչերը հիմնականում իրանական ադրբեջանցիներ են։

## Ծանոթագրություններ

Կատեգորիա:Արևելյան Ադրբեջան նահանգի քաղաքներ
Կատեգորիա:Իրանի աշխարհագրություն
Կատեգորիա:Արևելյան Ադրբեջան նահանգ
Իվոն Ուոքեր-Թեյլոր

**Իվոն Ուոքեր-Թեյլոր** (), ամերիկացի ակադեմիական ադմինիստատոր էր ով եղել է Ուիլբերֆորս համալսարանի 16-րդ նախագահը։ Նա առաջին կին աֆրոամերիկացի քոլեջի նախագահն էր Միացյալ Նահանգներում։

## Կենսագրություն
Ուոքեր-Թեյլորը ծնվել է 1931 թվականի ապրիլի 16-ին։ Նա Եվա Էմմա Ռևալիոնի և Դուգալ Օրմոնդ Ուոքերի(1890–1955) դուստրն էր։ Նրա հայրը Աֆրիկյան մեթոդիստական եպիսկոպասական եկեղեցու եպիսկոպոս էր և Ուիլբերֆորս համալսարանի տասներորդ նախագահը։

Նա հաճախել է Ուիլբերֆորսի համալսարան, Բոստոնի համալսարան և Կանզասի համալսարան։ Նա սկսեց իր ուսուցչական կարիերան որպես ավագ դպրոցի ուսուցչուհի, դառնալով քոլեջի պրոֆեսոր 1950-ականներին։

1970-ականներին եղել է ադմինիստրատիվ աշխատող Ուիլբերֆորսում ՝ սկզբում ակադեմիական դեկան, այնուհետև քոլեջի ռեկտոր։

1984 թվականին Ուքեր-Թեյլորը նշանակվեց Ուիլբերֆորս համալսարանի 16-րդ նախագահը` դառնալով ԱՄՆ-ի քոլեջի առաջին աֆրոամերիկացի կին նախագահը։ Նա եղել է նախագահ մինչև թոշակի անցնելը` մինչև 1988 թվականը։ Նա շարունակեց աշխատել Կենտրոնական պետական համալսարանում որպես պրոֆեսոր, այնուհետև որպես Փեյնի աստվածաբանական ճեմարանի ժամանակավոր նախագահ։

Ուոքեր-Թեյլորը շատ հասարակական կազմակերպությունների անդամ էր, այդ թվում ՝ The Links,  NAACP և եղել է «Ալֆա Կապպա Ալֆա» կանացի կազմակերպության ոսկե անդամը։ Նա եղել է Աֆրիկյան մեթոդիստական եպիսկոպոսական եկեղեցու ակտիվ անդամ՝ ծառայելով որպես երգչախմբի ղեկավար և հոգաբարձու*:

Ուոքեր-Թեյլորը մահացել է 2006 թվականի հոկտեմբերի 25-ին։ 2000 թվականին նա ընդունվել է Օհայոյի կանանց փառքի սրահ։

## Ծանոթագրություն

 
Կատեգորիա:Բոստոնի համալսարանի շրջանավարտներ
Կատեգորիա:Կանզասի համալսարանի շրջանավարտներ
Կատեգորիա:Ամերիկացի մանկավարժներ
Քարիմ Սերագելդին

**Քարիմ Սերագելդին** (**Kareem Serageldin.**  , ), Credit Suisse բանկի նախկին գործադիր ղեկավարը։ Միացյալ Նահանգների միակ բանկիրն է, ով  ազատազրկման է դատապարտվել 2007-2008 թվականների ֆինանսական ճգնաժամի ժամանակ պարտատոմսերի գների սխալ նշման հետևանքով առաջացած կորուստները թաքցնելու համար։

## Վաղ տարիք և կրթություն
Սերագելդինը ծնվել է Եգիպտոսի Կահիրե քաղաքում՝ համեստ ունեցվածքի տեր ծնողների ընտանիքում։ Մանուկ հասակում տեղափոխվել է Միացյալ Նահանգներ և իր մանկության մեծ մասն անցկացրել է Միչիգանի Վերին թերակղզում։ 1994 թվականին ավարտել է Յեյլի համալսարանը

## Կարիերա
Բուհն ավարտելուց հետո՝ 1994 թվականին աշխատանքի է անցել Credit Suisse բանկի տեղեկատվական տեխնոլոգիաների բաժնում։ 4 տարի անց տեղափոխվել է Լոնդոն ՝ աշխատելու բանկի աղետալի պարտատոմսերի բիզնեսում։ 33 տարեկանում նշանակվել է կառուցվածքային վարկերի համաշխարհային ղեկավար։ Մինչև 2007 թվականը նա վերահսկում էր 70 աշխատակիցների և ավելի քան 50 միլիարդ դոլարի առևտրային դիրքեր։ Չնայած տարեկան մոտավորապես 7 միլիոն դոլար վաստակին՝ Սերագելդինը համեստ էր ապրում. Նրա բնակարանը, որը նայում է Լոնդոնի Վիկտորիա կայարանին, նրա ընկերները բնորոշել են որպես «մեծահասակների հանրակացարանի սենյակ »։

2008 թվականի սկզբին նա հեռացվել է Credit Suisse-ից և ներկայացվեց Միացյալ Նահանգների Նյու Յորքի Հարավային շրջանի դատախազին՝ գրանցումները կեղծելու պատճառով։

## Դատաքննություն
2012 թվականի փետրվարի 1-ին Սերագելդինին մեղադրանք է առաջադրվել Նյու Յորքի Հարավային շրջանի Միացյալ Նահանգների դատախազ Փրիթ Բհարարայի և Հետաքննությունների դաշնային բյուրոյի, ինչպես նաև ԱՄՆ արժեթղթերի և բորսաների հանձնաժողովի կողմից։

2013 թվականի ապրիլի 12-ին Սերագելդինն իրեն մեղավոր է ճանաչել ակտիվներով ապահովված պարտատոմսերի գները խարդախությամբ ուռճացնելու մեջ, պարտատոմսեր, որոնք ներառում էին ենթափրայմ բնակելի հիփոթեքային արժեթղթեր և առևտրային հիփոթեքով ապահովված արժեթղթեր՝ գրանցված Credit Suisse-ի առևտրային գրքում 2007 թվականի վերջին և 2008 թվականի սկզբին Այդ պարտատոմսերի գների ենթադրյալ մանիպուլյացիաները ստիպեցին Credit Suisse-ին 2007 ֆինանսական տարվա իր ֆինանսական արդյունքները գրել 2,65 միլիարդ ԱՄՆ դոլարով»:
2013 թվականի նոյեմբերի 22-ին դատավոր Ալվին Հելերշտայնը Սերագելդինին դատապարտեց 30 ամսվա ազատազրկման։ Սերագելդինը համաձայնել է նաև որպես փոխհատուցում՝ Credit Suisse-ին վերադարձնել 25,6 միլիոն դոլար։

2014 թվականի հունվարի 21-ին Սերագելդինին պարտավորեցրել են վճարել ավելի քան 1 միլիոն դոլար ԱՄՆ արժեթղթերի և բորսաների հանձնաժողովի հայցը լուծելու համար։ Բացի այդ, նրան արգելվել է գործունեություն ծավալել արժեթղթերի ոլորտում։

Սերագելդինն ասել է, որ հանցագործությունը կատարել է «բանկում իմ հեղինակությունը պահպանելու համար այն ժամանակ, երբ ֆինանսական մեծ ցնցումներ էին»։

Նա իր պատիժը կրել է Moshannon Valley ուղղիչ կենտրոնում և ազատ է արձակվել 2016 թվականի մարտին

## Ծանոթագրություններ

Կատեգորիա:1973 ծնունդներ
Կատեգորիա:Ապրող անձինք
Կատեգորիա:Եյլի համալսարանի շրջանավարտներ
Կատեգորիա:Ֆինանսական խարդախություն
Arirang (սմարթֆոն)

**Arirang**-ը Android-ի վրա հիմնված հյուսիսկորեական սմարթֆոնների շարք է։ Դրանց թողարկման մասին հայտարարվել է 2013 թվականի օգոստոսի 10-ին։ Հեռախոսը վաճառքի է հանվել բջջային օպերատորների կողմից սպասարկվող տեղական վաճառակետերում, որպեսզի այն հնարավոր լինի վաճառել 3G SIM քարտերի միջոցով կամ որպես ինքնուրույն սարք։ Անունը ստացել է կորեական «Arirang» ժողովրդական երգի անվանումից։

Կիմ Չեն Ընն իր հիացմունքն ու աջակցությունն է հայտնել սմարթֆոնին՝ կարծելով, որ այն կաջակցի երկրի տնտեսությանը և «ազգային հպարտություն ու ինքնահարգանք կներշնչի»։

Հեռախոսի՝ ըստ հերթականության թողարկված մոդելներն են՝ Arirang AS1201, Arirang 151, Arirang 152, Arirang 161, Gold Arirang (ոսկե պատյանով), Double-sided Tachi Arirang FP68, Arirang 171 և Arirang 221:

## Պատմություն
2013 թվականին Կիմ Չեն Ընը այցելեց «Մայիսի 11-ի գործարան» կոչվող գործարան, որն արտադրում է «Arirang» սմարթֆոնը։ Այդ տարվա օգոստոսին թողարկվեց առաջին Arirang սմարթֆոնը, որը հայտարարվեց որպես ներքին արտադրության առաջին սմարթֆոն, չնայած վերլուծաբաններն ասում էին, որ «Arirang»-ը, ամենայն հավանականությամբ, կարտադրվի Չինաստանում։ Ճապոնական բլոգը համեմատել Է հյուսիսկորեական Arirang AS1201-ը չինական Uniscope U1201-ի հետ։ Երկու մոդելներն ունեին հիմնականում նույն բնութագրերը։ Ըստ *[[Daily NK]]*-ի տվյալների՝ 2014 թվականին «Arirang»-ը վաճառվել է 400 դոլարով։

2016 թվականին Arirang 151-ը թողարկվեց Arirang բյուջետային 152 տարբերակի հետ միասին։ Հեռախոսն ուներ հետ սահող դիզայն, 32 ԳԲ հիշողության քարտ և 13 մեգափիքսել տեսախցիկ (4192 x 3104 փիքսել)։ Այն ուներ նաև «հավելվածների արգելափակիչ» : Այս նորացված Arirang սմարթֆոնները թույլ չէին տալիս Bluetooth ֆայլեր փոխանցել օտարերկրյա հեռախոսներից։

Arirang 161-ը թողարկվել է 2017 թվականին։ Այն ուներ 4,7 դյույմանոց էկրան և հագեցած էր 32 ԳԲ հիշողությամբ քարտով։ Բացի այդ, դա մատնահետքի սենսորով առաջին հեռախոսն էր։

Arirang 171 (아리랑171) մոդելը թողարկվել է 2018 թվականին։ Հեռախոսն աշխատում է Android Nougat-ի վրա և ունի 2.6 ԳՀց MediaTek MT6797 պրոցեսոր, 5.5 դյույմանոց վահանակ, 4 ԳԲ օպերատիվ հիշողություն, երկակի հետևի տեսախցիկ՝ 13 ՄՊ ոսպնյակով, 8 ՄՊ առջևի տեսախցիկ, 32 ԳԲ ROM, մատնահետքի սենսոր և 4K տեսագրման աջակցություն։ Arirang 171-ը կարող է միանալ Mirae Wi-Fi ցանցին։

Arirang-ն ունի այնպիսի գործառույթներ, ինչպիսիք են Bluetooth-ը, 3G կապը, microSD բնիկը և «կոդավորված» հաղորդագրությունները, ասվում է դանիական ծրագրային ապահովման մշակողի 2018 թվականի հայտարարության մեջ։ Որպես բոնուս, հեռախոսին կցվում է նաև 500 ՄԲ քարոզչական տեսանյութ։ Քրիստիան Բադդե Ջենսենն ասել է, որ հեռախոսը ներառում է մի քանի խաղեր, ներառյալ Angry Birds-ի, Super Mario-ի և Plants VS Zombies-ի հինգ տարբերակները։

CNN-ի զեկույցի համաձայն՝ 2017 թվականին Arirang հեռախոսները Փհենյանում վաճառվել են 350 դոլարով։ Arirang սմարթֆոնն արժե 3,3 միլիոն կորեական ուոն։

2020-2023 թվականներին Arirang-ը ոչ մի նոր մոդել չի թողարկել։ 2023 թվականի հոկտեմբերին «Arirang 221» անվանումով սմարթֆոնը հայտնվել Է Կորեայի կենտրոնական հեռուստատեսության տեսահոլովակում։

## Տես նաև

* Samjiyon պլանշետային համակարգիչ
* Notel

## Ծանոթագրություններ

Կատեգորիա:Սմարթֆոններ
Ժանին Ֆլոկ

**Ժանին Ֆլոկ** (ֆրանսերեն՝ Janine Flock. ), ավստրիացի  սահնակորդ-մարզուհի։

2015 թվականի փետրվարին դարձել է սկելետոն մարզաձևում աշխարհի գավաթի խաղարկությունում ընդհանուր հաշվարկով հաղթողի տիտղոսը նվաճած առաջին ավստրուհին։ Այդ տիտղոսը նվաճել է նաև 2020/2021 մրցաշրջանում։ 2016 թվականին այդ նույն մարզաձևում դարձել է աշխարհի փոխչեմպիոնուհի։ Ժանին Ֆլոկը համարվում է ավստրիական սպորտի պատմության մեջ լավագույն սկելետոնիստուհին։

Նա երեք մեդալ է նվաճել սկելետոնի աշխարհի առաջնություններում 2016 և 2020 թվականներին և ընդհանուր առմամբ տասնմեկ մեդալ՝ 2013- ից 2023 թվականներին անցկացված սկելետոնի աշխարհի և Եվրոպայի առաջնություններում։

2014--ից 2022 թվականներին Ժանինը մասնակցել է երեք ձմեռային օլիմպիական խաղերի՝ Փհենչհան-2018- ում անհատական մրցաձևում զբաղեցնելով չորրորդ տեղը։

## Միջազգային նվաճումներ

## Ծանոթագրություններ

## Արտաքին հղումներ
* Ավստրիացի սահնակորդ մարզիկ-մարզուհիների պրոֆիլը
* Ergebnisse bei ''the-sports.org'' (անգլերեն)
* Ֆլոկի կայքը և բլոգը

Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Օլիմպիական մարզիկներ
Կատեգորիա:Բնօրինակում անաղբյուր հոդվածներ
Կատեգորիա:2026 թվականի Ձմեռային օլիմպիական խաղերի չեմպիոններ
Վերեսեն տագնապալի ամիսը

«**Վերեսեն տագնապալի ամիսը**» (), 1976 թվականի խորհրդային գեղարվեստական ֆիլմ, որը նկարահանել է ռեժիսոր Լեոնիդ Օսիկան Վիկտոր Սմիռնովի համանուն վիպակի հիման վրա։

## Սյուժե
1944 թվականի սեպտեմբերին հետախույզ Իվան Կապելյուխը ծանր վիրավորվելուց հետո վերադառնում է Ուկրաինայի Պոլեսիեի Գլուխարի գյուղ։ Այնտեղ նա սկսում է պայքարել բանդերականների դեմ։

## Դերերում
* Վիկտոր Ֆոկին – *Իվան Կապելյուխ
* Բորիսլավ Բրոնդուկով – *Պոպելենկո
* Իրինա Բունինա – *Վարվառա Դերևյանկո
* Անտոնինա Լեֆտի – *Անտոնինա Սեմերենկովա
* Ալեքսեյ Յան – *Իվան Օստապովիչ Սագայդաչնի
* Ֆեոդոր Պանասենկո – *Սեմերենկո, Տոնյայի հայրը
* Դմիտրի Միրգորոդսկի – *Գորելի, խմբավորման ղեկավար
* Իվան Միկոլայչուկ – *Գնատ
* Ստեֆանիա Ստանյուտա – *Սերաֆիմա
* Վլադիմիր Օլեքսեենկո – *Գլումսկի, գյուղական խորհրդի նախագահ
* Ֆեոդոր Օդինկով – *Կլիմար, խոզերի մորթող և ավազակախմբի կապավոր 
* Իվան Գավրիլյուկ – *Վալերկա
* Սերգեյ Իվանով – *Աբրոսիմով, շրջանային կոմսոմոլի առաջնորդ
* Մարգարիտա Կրինիցինա – *զինկոմիսարիատի քարտուղար

## Նկարահանող խումբ
* Ռեժիսոր՝ Լեոնիդ Օսիկա
* Սցենարի հեղինակ՝ Վիկտոր Սմիռնով, Լեոնիդ Օսիկա
* Օպերատոր՝ Սուրեն Շահբազյան
* Կոմպոզիտոր՝ Վլադիմիր Գուբա

## Փառատոններ և մրցանակներ
* 1976 – IX Համամիութենական կինոփառատոն (Ֆրունզե) – մրցանակ ռազմահայրենասիրական թեմայի մշակման համար

## Կապված աշխատանքներ
2011 թվականին ռեժիսոր Դմիտրի Իոսիֆովը նույն սյուժեի հիման վրա նկարահանել է «Գայլերի ամառը» (այլ անվանում՝ «Արյան կաթիլներ ծաղկող հավամրգու վրա») հեռուստասերիալը։

## Ծանոթագրություններ

## Արտաքին հղումներ
* Тревожный месяц вересень // Фильмы Киевской ордена Ленина киностудии им. А. П. Довженко. 1928—1978 / О. Ф. Олейник, Н. А. Филькевич. — К.: Госкино УССР, 1979. — 114 c. — С. 92.

Կատեգորիա:1970-ականների խորհրդային ֆիլմեր
Կատեգորիա:1970-ականների ռուսերեն ֆիլմեր
Կատեգորիա:1976 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմեր Հայրենական մեծ պատերազմի մասին
Ֆրանսահայ կոմունիստները դիմադրության տարիներին. 1941-1944 թթ (գիրք)

«Ֆրանսահայ կոմունիստները դիմադրության տարիներին. 1941-1944 թթ», պատմական գիտությունների թեկնածու Տիգրան Դրամփյանի գիրքը, որը հրատարակվել է 1967 թվականին, «Միտք» հրատարակչությունում։
## Նկարագրություն
Գիրքը բաղկացած է ներածությունից, հինգ գլուխներից, հավելվածներից, եզրափակումից, ռուսերեն ամփոփումից, ծանոթագրություններից, անձնանունների ու տեղանունների ցանկերից։ Գրքում աղբյուրները վերցրված են Մոսկվայի և Երևանի կուսակցական և պետական արխիվներից, Ֆրանսիայի կոմկուսի հայկական բաժնի վետերաններ Ա. Մարտիկյանի, Ա.
Ադամյանի, Ս. Բաղդասարյանի անձնական արխիվներից։

Աշխատության մեջ երևելի է ֆրանսահայ գաղութի ներդրումը ֆաշիստական Գերմանիայից Ֆրանսիայի հարավային և կենտրոնական մարզերի ազատագրման գործում։ Տիգրան Դրամփյանը որպես բնաբան օգտագործել է ֆրանսիացի ականավոր գրող Լուի Արագոնի տողերը՝ :

## Ծանոթագրություններ

## Արտաքին հղումներ
 Ֆրանսահայ կոմունիստները դիմադրության տարիներին (1941-1944թթ.)
*Ռուստմը՝ Նապոլեոնի հայ թիկնապահը, 

Կատեգորիա:Երկրորդ համաշխարհային պատերազմի մասին աշխատություններ
Կատեգորիա:Հայերեն գրքեր
Մուղնեցյան

**Մուղնեցյան**, հայկական ազգանուն։

## Ազգանունը կրողներ
* Գեղամ Մինոյի Մուղնեցյան (19211-2003), մանկավարժ, կուսակցական և պետական աշխատող։
* Վահագն Մարտինի Մուղնեցյան (ծնվ․ 1947), բանաստեղծ, արձակագիր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Տեղանվանական հիմքով ազգանուններ
Կատեգորիա:Յան վերջածանցով ազգանուններ
Բեռնադետա Գրաֆ

**Բեռնադետա Գրաֆ** (գերմաներեն՝ *Bernadette Graf.* ), ավստրիացի ձյուդոիստուհի։  Հանդես գալով 70 կիլոգրամ քաշային կարգում՝ Եվրոպական խաղերում  նվաճել է երկու բրոնզե մեդալ. 2015 թվականին՝ Բաքվում և 2019 թվականին՝ Մինսկում։ Բացի այդ, չորս մեդալ է նվաճել 2013-2021 թվականներին անցկացված ձյուդոյի Եվրոպայի առաջնություններում։

Գրաֆը մասնակցել է երկու ամառային օլիմպիական խաղերի՝ զբաղեցնելով հինգերորդ տեղը 2016 թվականին՝ Ռիո դե Ժանեյրոյում ( –70 կգ քաշային կարգում) և իններորդը՝   Տոկիոյի 2020 թվականի օլիմպիադայում ( –78 կգ քաշային կարգում)։

## Միջազգային նվաճումներ

## Ծանոթագրություններ

## Արտաքին հղումներ
* http://www.graf-bernadette.at  |text=Offizielle Website |wayback=20160304072603
* http://www.projektrio.at/unsere-athleten/bernadette-graf/profil |text=Olympiakader |wayback= 20161026060419
* 

Կատեգորիա:Մարզիկներ այբբենական կարգով
Կատեգորիա:Ավստրիացի ձյուդոիստներ
Կատեգորիա:Օլիմպիական մարզիկներ
Կատեգորիա:Բնօրինակում անաղբյուր հոդվածներ
Կարճ և խեղաթյուրված

**«Կարճ և խեղաթյուրված»**, արժեթղթերի խարդախության տեսակ, երբ ներդրողներն իրականացնում են բաժնետոմսերի կարճ վաճառք, իսկ հետո բացասական լուրեր են տարածում ընկերության մասին՝ փորձելով նվազեցնել բաժնետոմսերի գները։

Այն հաճախ իրականացվում է որպես մերկ կարճ վաճառքի ձև, որի դեպքում բաժնետոմսերը վաճառվում են առանց փոխառության և առանց փոխառելու մտադրության։ Երբ բաժնետոմսերի գինը նվազում է, ներդրողն օգտագործում է սկզբնական վաճառքից ստացված հասույթը՝ ընկերության բաժնետոմսերի ավելի մեծ քանակություն գնելու համար, քան սկզբնապես վաճառվել է։ Նոր գնված բաժնետոմսերի մի մասն օգտագործվում է կարճ վաճառքի պայմանագրի կատարման համար. մնացած բաժնետոմսերն այնուհետև առաջարկվում են վաճառքի, ինչը հանգեցնում է ընկերության բաժնետոմսերի գնի լրացուցիչ անկման։

2008 թվականի մարտին JP Morgan Chase-ի կողմից The *Bear Stearns Companies*-ը կլանելու ժամանակ լուրեր են պտտվել, որ կարճ վաճառողները լուրեր էին տարածում *Bear Stearns*-ի բաժնետոմսերի գինը նվազեցնելու համար։ Դեմոկրատ սենատոր Քրիստոֆեր Դոդը զգացել է, որ սա ավելին է, քան ասեկոսեները և ասել. «JP Morgan Chase-ը նմանատիպ «կարճ և խեղաթյուրված» սխեմայով զոհ էր դարձել վեց տարի առաջ, երբ խոսակցություններ հայտնվեցին «Էնրոնի» հետ նրա ենթադրյալ հարաբերությունների մասին։

2006 թվականի դեկտեմբերին *[[TheStreet.com]]*-ի «Wall Street Confidential» համացանցային հեռարձակման ժամանակ տված հարցազրույցում Ջիմ Քրամերը հայտարարել է, որ որոշ հեջ-ֆոնդերի մենեջերներ բաժնետոմսերի արժեքը նվազեցնելու համար լրատվամիջոցներով և առևտրի կենտրոններում ընկերությունների մասին կեղծ լուրեր են տարածում. «...Կարևոր է ստեղծել նոր ճշմարտություն, զարգացնել հորինվածքը»։ Քրամերն ասել է, որ այդ պրակտիկան, թեև անօրինական է, սակայն հեշտ է իրագործվում, «քանի որ Արժեթղթերի և բորսաների հանձնաժողովը դա չի հասկանում»։

Քրամերն ասել է, որ բաժնետոմսերի գինը ցածր պահելու ռազմավարությունից մեկը լրագրողների շրջանում բացասական լուրեր տարածելն է, որոնց նա անվանել է «աշխարհի Պիզանիներ»՝ նկատի ունենալով CNBC-ի լրագրող Բոբ Պիզանիին։ «Դուք պետք է օգտագործեք այդ տղաներին»,- ասել է Քրամերը։ Նա նաև քննարկել է «The Wall Street Journal»-ի բթամիտ լրագրողին բացասական հոդված հրապարակել ստիպելու հնարավորությունը։

## Տես նաև
* Արջի արշավանք
* Emulex-ի խաբեություն
* Pump and Dump

## Ծանոթագրություններ

## Արտաքին հղումներ
* New Market Trend: Short, Distort, Joanna Glasner, *Wired*, June 3, 2002

Կատեգորիա:Ֆինանսական խարդախություն